Нобель сыйлығының лауреаты Мемлекеттік басқару академиясында дәріс оқыды
DATE: 22:26, 28 Сәуір 2023 | GMT +5
TITLE: Нобель сыйлығының лауреаты Мемлекеттік басқару академиясында дәріс оқыды
URL: https://kaz.inform.kz/news/nobel-syylygynyn-laureaty-memlekettik-baskaru-akademiyasynda-daris-okydy_a4062367/
META: DATE: 22:26, 28 Сәуір 2023 | GMT +5
TOTAL WORDS: 193
AUTHOR(S):
TEXT: Профессор Net Zero технологиясы мен жасыл энергетика саласындағы зерттеулерімен және тәжірибесімен бөлісті. Оның пікірінше, «энергетикалық ауысу» үшін қоғамдық көлікке «жасыл инвестиция», экологиялық салық реформасы, төмен көміртекті жасыл өсу стратегиясы және тұтынушылардың ерікті қатысу жүйесі қажет. Бұл ретте, тұтынушылардың білімін арттыру және ойпайымын өзгерту бойынша әлеуметтік науқан маңызды. Сондай-ақ, жаңартылатын энергия көздерін ерікті түрде тұтыну және көміртегі шығарындыларын төлеу жүйесін әзірлеу керек. Демек, тұтынушылар жаңартылатын энергияны өз еркімен сатып алып, өздерінің қосатын жеке үлестерін анықтай алады. «Қазіргі таңда сіздер қысқа мерзімді нәтижелерге қол жеткізу үшін «Ашық үкімет» құру бағытында жұмыс істеп жатырсыздар. Дегенмен, ұзақ мерзімді мәселелерді де ескерген жөн. Өйткені, олар қысқа мерзімді нәтижелерге әсер етуі мүмкін. Бұл мәселені «Жасыл өсу» тұжырымдамасы арқылы шешуді ұсынамын. Осы тұжырымдама аясында климаттық қызметтің қаржылық және технологиялық аспектілеріне назар аударып, белсенді азаматтардың қатысуымен қоғамда ашық көшбасшылықты дамыту қажет. Мемлекеттік саясатты қоғамның қолдауынсыз жүзеге асыру мүмкін емес және климаттық іс-шараларды қабылдауға Үкіметпен қатар, бизнес-құрылымдар да жауапты болуы керек. Сонымен қатар, қарапайым тұтынушы азаматтарға қолдау көрсету де өте маңызды. Өйткені, бұл жобада Үкімет қаржылық ресурстармен шектеліп қалуы мүмкін. Мәселені шешу үшін тұрақты және экологиялық өсуді қамтамасыз ету мақсатында технологиялық инновацияларды, экономикалық және әлеуметтік саясатты интеграциялау қажет», - деді профессор Чунг
